Roller i musicalen Fame

## Større ungeroller

**Nick (Nicholas) Piazza***Spillealder 15-25år*

Nick er en ambitiøs ung dramastuderende. Han har medvirket i landsdækkende reklame, men kæmper for at blive taget seriøs som skuespiller. Han drømmer om at spille Brecht, Arthur Miller, Sofokles og Moliere.
Han bliver ofte sat sammen med Serena Katz i dramaøvelserne, men er blind for hendes tilnærmelser. Først på sidste årgang indser han hendes talent og den fælles kærlighed.

Sang til audition: I wanna make magic

**Schlomo Metzenbaum***Spillealder 15-25år*

Schlomo kommer ud af en kendt klassisk musikfamilie. Han er selv klassisk pianist og skal nu selv prøve kræfter med musikken på det præstigefyldte akademi. Han kæmper med sin fars forventningspres og ønsket om at finde sig selv som kunstner. I løbet af sin tid på akademiet bliver han gode venner med Carmen Diaz, og sammen skaber de hittet *Bring on tomorrow*

Sang til audition: Bring on tomorrow

**Jack Zakowski/Tyrone Jackson***Spillealder 15-25år*

Rollen her afhænger af skuespillerens etnicitet.
Tyrone: (*African American)* Ung talentfuld danser, der er vokset op i New Yorks gader. Han kommer ud af trange kår og har aldrig rigtig gået i skole. Derfor har han svært ved at leve op til akademiets akademiske krav. Han opbygger en facade i håb om ingen skal opdage hans dysleksi. I løbet af tiden på akademiet bliver han kærester med Iris Kelly.

Jack: *(kaukansk)* Ung russisk talentfuld danser, der stjæler et pas på den røde plads for at prøve lykken i New York. Han kommer ind på akademiet, men kan ikke leve op til de akademiske krav, da han kun kender det kyrilliske alfabet. Han bliver i løbet af sin tid på akademiet kærester med Iris Kelly.

Sang til audition: Tyrones rap og dancing on the sidewalk

**Joe Vegas***Spillealder 15-25år*

En ung fyr med latino-blod i årene. Han er en typisk ung fyr der har svært ved at skelne mellem hoved og lem. Han er total forgabt i Carmen Diaz, men hun har ikke blik for ham. Han er skolens wannabe komiker og man ser ham ofte løbe efter dramalæreren Mr. Myers, da usikkerheden ligger lige under den ellers selvsikre attitude.

Sang til audition: Can’t keep it down

**Goody Svensson***Spillealder 15-25år*

Goody er Schlomo Metzenbaums komiske sidekick. Han finder hurtigt sammen med Schlomo og med lidt overtagelse går han med til at starte et band med ham og trommepigen Lambchops. Han er kommet ind på akademiet som musiker og det vil derfor være en stor fordel hvis du kan spille et blæseinstrument.

Sang til audition: selvvalgt sang (Husk noder hvis sangen ikke er fra Fame)

**Carmen Diaz***Spillealder 15-25år*

Carmen er skolens ultimative diva – hun har kun en ting i hovedet og det er hendes egen berømmelse. Hun går all in i alle fagene, men har svært med at forene sig med det hårde slid det kræver at nå til top og fristes derfor også af de hurtigere og noget mere usikre veje til stjernerne. Hun har ligesom Joe latino-blod i årene og er altid rap i replikken.

Sang til audition: There she goes og out here on my own

**Serena Katz***Spillealder 15-25år*

Serena er den søde stille pige som har en drøm om at blive skuespiller. Hun gennemgår en stor udvikling på de tre år vi følger de unge mennesker. Da hun en af de første dage møder Nick bliver hun total starstruck og en blussende forelskelse begynder langsomt at blomstre. Men desværre har Nick ikke de samme følelser og derfor kaster Serena sig hundrede procent over undervisningen og finder sin indre styrke.

Sang til audition: Think of Meryl Streep

**Mabel Washington***Spillealder 15-25år*

Mable er på flere områder musicalens humoristiske indslag. Hun bliver optaget på danselinjen hvor hun hurtigt bliver venner med Carmen. Men Mable har svært ved at leve op til de fysiske krav, danselinjen kræver. Specielt vægten er et problem, da Mables ultimative bedste ven er kalorier. Derfor finder Mable også ud af i løbet at musicalen, at hun hellere vil skifte hovedfag end at sulte sig selv.

Sang til audition: Mables prayer

**Lambchops (Grace Lamb)***Spillealder 15-25år*

Grace er en tough pige der bliver optaget op skolen som trommeslager. Hun finder hurtigt sammen med Schlomo og Goody og sammen sætter de alle sejl til for at opnå en musikalsk karriere. Hun keder sig hutigt i undervisningen da hun ikke finder den klassiske undervisning særlig tiltrækkende.

Sang til audition: selvvalgt sang (husk noder hvis sangen ikke er fra Fame)

**Iris Kelly***Spillealder 15-25år*

Iris starter noget senere på skolen end de øvrige elever, men får hurtigt vist sit værd, som klassisk danser med et meget højt niveau. Hun lever dog, som flere af de øvrige elever på en løgn. Hver morgen bliver hun afleveret i en limousine og gør meget ud af sin fremtoning. Men Jack gennemskuer hende og i virkeligheden kommer Iris ligesom han fra trange kår, hendes far er blot chauffør og derfor limousinen.

Sang til audition: selvvalgt sang (Husk noder hvis sangen ikke er fra Fame)

## Voksenroller

**Esther Sherman***Spillealder 30+*

Sherman er skolens rektor og elevernes engelsklærer. Hun misforstås ofte for hendes hårde ydre, men i virkeligheden lever og ånder hun for sine elever. Hun har blot mange krav der skal efterfølges – det kræver hårdt slid for både lærer og elever at have sin daglige gang på de præsigefyldte akademi.

Sang til audition: These are my children

**Greta Bell***Spillealder 30+*

Bell er danselærer der kæmper for at få udvalgte elever i ekseptionel god form. Med fokus på teknik og hårdt arbejde får hun sine elever til tops. Hun får specielt et særligt øje for den talentfulde Jack/Tyrone og går en ekstra indsats for at han kan få lov at blive på skolen, til trods for de akademiske mangler.

Sang til audition: Teachers argument

**Peter Myers***Spillealder 30+*

Mr. Myers er en afslappet og tilbagelænet dramalærer med styr på sin faglighed. Med stor omsorg og tro på sine elever leder han dramaeleverne igennem krævende og spændende dramaøvelser.

Sang til audition: selvvalgt sang (husk noder, hvis sangen ikke er fra Fame)

**Jonathan Sheinkopf***Spillealder 30+*

Sheinkopf er akademiets musiklærer. Han har ligesom Bell fokus på teknik. Det er ikke nok at have drømme og lyst til at spille populærmusik – man skal have teknikken i orden.

Sang til audition: selvvalgt sang (husk noder, hvis sangen ikke er fra Fame)